user
Sheekadii duqdii reer banii israa’iil.


assistant
8) Xili uu Nabigu ku jirey safar ayuu wuxuu soo maray nin reer baadiye ah, ninkii reer baadiyaha ahaa wuxuu aad  u karaameeyay Nabiga, Nabigana sidii  caadada  u ahayd waxay a hayd inuu abaal mariyo qof kasta oo wanaag u sameeya, markaas  ayuu ku yiri ninkii reer baadiyaha a haa haddii aad magaalada Madiina timaado noo imaw aan kuu abaal gudnee, ninkii muda  yar kadib wuxuu yimi madiina wuxuna u tagay Nabiga, markaas ayaa Nabigu wuxuu ku yiri, i waydiiso waxaad rabto !!! , akhristaha qiimaha badanoow  bal iska soo qaad inaad tahay ninkaas Nabigu ku dhahaayo  i waydiiso waxaad rabtid waan ku siinayaa !!! , Nabigii  Ilaahay ee ducadiiso mustajaabada tahay ayaa ku dhahaya i weydiiso waxaad rabto waan ku siinayaa !!! , hadde qof walba markaas ayay kala cadaanaysaa inta hammigiisu le'eg yahay,  bal fiiriya ninkii wuxuu Nabiga  waydiistay, wuxuu ku yiri :- Waxaan rabaa inaad isiiso Rati aan koro, markaas ayuu siisay Ratigii uu weydiistay, kadibna wuxuu ku yiri Nabigu, i waydiiso waxaad rabto waan ku siinayaa, markaas ayuu ku yiri :- Waxaan rabaa inaad isiiso Ri'  ehelkaygu maalo !!!, cajiib , waad ila aragtaan somahan qof walba meesha ay u joogto himmadiisu iyo waxa uu hiigsanaayo inuu helo, xaaladu markay halkaas marayso ayaa Nabigu ku yiri asxaabtiisa isagoo uga go leh inuu kor u qaado hankooda :- Qofkiin maka caajisay inuu noqdo sidii duqdii reer Banii'israa'iil ?    
 
Markaas ayay saxaabadu ku dheheen, maxay ahayd sheekada duqdii reer banii israa'iil ?  
Markaas ayuu Nabigu bilaabay sheekadii haweenayda oo yiri :- Markii uu Nabi muuse  uu damcay inuu reer banii israa'iil ka bixiyo wadanka Masar oo uu dajiyo magaalada Qudus, ayaa waxay garan waayeen wadadii  dayaw ayaa ku dhacay, markaas ayay ku dheheen Nabi Yusuf  ayaa wuxuu nagula dardaarmay in markaan Masar ka guurayno aan horey u sii qaadano mayd kiisa oo aanaan Masar kaga tagin  haddana mawadano, marka saas ayaa laga yaabaa in aan wadadii u garan weynay, markaas ayaa Nabi muuse  ku yiri :- Qabrigiisii halkuu ku yaalaa ? yaa garanaaya meesha uu ku aasan yahay ? waxay ku dhaheen  qof garanaaya majiro aan ka ahayn haweenay duq ah, haweenaydii ayuu u  yeeray Nabi  Muuse  oo ku yiri natus meesha uu ku duugan yahay Nabi Yusuf ? waxay ku tiri :- kutusi maayo  ilaa aad ii fuliso shardigayga !! , markaas ayuu Nabi Muuse ku yiri :- muxuu yahay shardigaagu ? waxay ku tiri :- In  aan rafiiq kugula noqdo jannada !!, markaas ayaa Nabi muuse ku yiri :- Ani shardigaaga ma fulin karo waayo jannadu gacantayda kuma jirto, markaas ayay tiri :- Anna idin tusimaayo ilaa lay fuliyo shardigayga, xaaladu markay halkaas marayso ayaa malaku jibriil ku soo degay Nabi muuse  oo ku yiri :- shardigeeda  sii oo u sheeg inay rafiiq kugula noqonayso jannada !! , markaas ayay haweenaydi tustay meesha uu ku aasan yahay Nabu yusuf   goortaas ayaa meeshii la qoday oo laga soosaaray maytkii Nabiga oo ay qaateen. 

Haddii aad  u kuur gasho sheekada haweenaydan, waxaad dareemaysaa inay lahayd han sare, hankeeduna wuxuu istaahilay inuu Nabi Maxamed  asxaabta iyo dhamaan ummadiisa hankooda kor ugu qaado, sidaas awgeed waxaa ceeb weyn ah in wiil dhallin yaro ah, hankiisu ka hoos maro haweenaydaas de'da ah !!! .